I november 2014 udkom bogen ''Michael Poulsen: Metalgangster og rock'n'roll-gentleman'' om Volbeat og særligt om Poulsen. Bogen blev skrevet af [[journalist]]en Jens Jam Rasmussen på trods af, at bandet flere gange havde sagt nej til hans henvendelser om at skrive en bog om dem. Poulsen havde nemlig allerede lovet en anden dansk rockjournalist, at vedkommende måtte skrive den første bog om dem. Rasmussen havde i stedet interviewet tidligere medlemmer og samarbejdspartnere af bandet, heriblandt [[Franz Gottschalk|Franz "HellBoss" Gottschalk]] og tourmedlemmet [[Hank Shermann]]. Poulsen udtalte ved udgivelsen, at han godt kunne "''lide det, Jens skriver. Han er god. Men jeg er sgu skuffet.''"<ref>[http://www.bt.dk/musik/michael-poulsen-til-bt-jeg-er-skuffet-over-ny-volbeat-bog Michael Poulsen til BT: Jeg er skuffet over ny Volbeat-bog]. ''[[BT]]''. Hentet 4/10-2015</ref> En anmelder fra Devilution skrev bl.a. at "''bogen lider under en manglende dybde og en lidt for overfladisk gennemgang af især tiden i Dominus''" samt at man som læser sidder "''tilbage med en følelse af, at bogen godt kunne have brugt en lidt mere kritisk gennemgang, både hvad indhold og korrekturlæsning angår.''" Anmelderen gav bogen 4 ud af 5 point, men hæftede sig ved, at bogen led under, at bandet ikke havde bidraget til bogen, og at Poulsen havde takket nej til at rette manuskriptet. Han roste dog inddelingen, layoutet og billederne, der gjorde "''bogen indbydende og letlæselig''".<ref>[http://devilution.dk/anmeldelser/boganmeldelser/michael-poulsen-i-tre-dele MICHAEL POULSEN I TRE DELE]. Devilution.dk. Hentet 4/10-2015</ref> Metal A Days anmelder konkluderede, at bogen var "''letlæselig, letforståelig biograf (med lidt for mange slåfejl) om Michael Poulsen, der ikke burde være lavet''" og gav 3 ud af 6 point.<ref>[http://metaladay.dk/anmeldelse/myten-manden-michael-poulsen Myten, manden: Michael Poulsen]. Metal A Day. Hentet 4/10-2015</ref>
Levende_personer Musik Organisationer